laion/Wikipedia-Exotic huggingface dataset:
טיילר סטון

טיילר סטון (באנגלית: Tyler Stone; נולד ב-8 בספטמבר 1991) הוא כדורסלן אמריקאי המשחק בעמדת הפאוור פורוורד בקבוצת שימאנה סוסאנו מהליגה היפנית. גובהו 2.03 מטר. סטון נולד בממפיס, טנסי שבארצות הברית. הוא החל לשחק במיזורי מליגת המכללות שבארצות הברית. ב-12 משחקים בהם שותף בעונת 2009/10 הוא קלע 1.8 נקודות למשחק. במהלך העונה עבר לשחק באוניברסיטת סאות' איסט מיזורי סטייט' אך לא שותף במשחקיה עקב חוקי ה-NCAA. בעונתו השנייה במכללות קלע 14.7 נקודות למשחק ולקח 7.3 ריבאונדים. בעונה הבאה הגיע ל-15.5 נקודות למשחק ו-7.8 ריבאונדים. בעונה הרביעת והאחרונה קלע 19.3 למשחק, והשיג 9.5 כדורים חוזרים. לאחר שלא נבחר בדראפט ה-NBA לשנת 2014 עבר לבשיקטש הטורקית, אך בתחילת העונה הושאל לדניזלי באסקט מהליגה הטורקית השנייה. במהלך העונה השיג 14.5 נקודות למשחק, ו-7.6 ריבאונדים. בעונת 2015–2016 שיחק בקבוצת אגו רת'ימנו מהליגה הראשונה ביוון. בעונת 2016–2017 שיחק בצ'יבה ג'טס מיפן. בעונה זו קלע 17.9 נקודות למשחק והשיג 7.2 ריבאונדים בממוצע. ב-2017 חתם בהפועל גלבוע גליל. בנובמבר 2017 עבר לשימאנה סוסאנו מג'יק היפנית. מדיה וקבצים בנושא טיילר סטון בוויקישיתוף פרופיל, באתר Sports-Reference פרופיל, באתר eurobasket פרופיל שחקן באתר מנהלת ליגת העל בכדורסל. דובי פיק, ‏הפורוורד טיילר סטון חתם בהפועל גלבוע/גליל, באתר ONE‏, 16 באוגוסט 2017 אור שקדי‏, הפועל גלבוע/גליל: טיילר סטון הודיע כי יעזוב את המועדון, באתר וואלה, 20 בנובמבר 2017
שווייצ'ה

שווייצ'ה (בפולנית: Świecie, בגרמנית: Schwetz, שווץ) היא עיר בצפון פולין, בפרובינציית קויאוויה-פומרניה. העיר ממוקמת על הגדה המערבית של נהר ויסלה, 105 ק"מ מדרום לעיר גדנסק ו-190 ק"מ דרומית מערבית לקלינינגרד. העיר שווייצ'ה הפכה לעיר בשנת 1198 לאחר שהדוכס של פומרניה, גז'ימיסלב השני, הקים בה את כנסיית מריה. בתחילת המאה ה-14 פרצו עימותים צבאיים בין הנסיכויות פומרניה, בוהמיה וברנדנבורג השוכנות ממערב לאזור הבלטי. הטבטונים ניצלו את ההזדמנות ובשנת 1308 השתלטו על העיר. הצלבנים ששלטו בעיר סבלו מהצפות ומהתקפות מרובות החלו בבניית מצודת שווייצ'ה שבנייתה הושלמה בשנת 1350. לאחר מלחמת 13 השנים (1454–1466), שהסתיימה בחתימה על הסכם טורון השני, העביר המסדר הטבטוני את השליטה על שווייצ'ה ופרוסיה המערבית לידי מלך פולין. החל משנת 1772 הייתה העיר תחת שלטון פרוסי. תושבי העיר שחיו בגדה המזרחית של נהר ויסלה סבלו משיטפונות הרסניים, דבר שעיכב את גידול האוכלוסייה. לאחר פיתוח הגדה המערבית והפיכתה לאזור מגורים, צמחה אוכלוסיית העיר ובשנת 1849 מנתה כ-6,000 תושבים. בשנת 1905 היו בעיר כנסייה פרוטסטנטית, שתי כנסיות קתוליות ובית כנסת. בתאריך 25 בינואר 1920 חזרה העיר אל הרפובליקה הפולנית והיא סופחה אל מחוז חויניצה (Powiat chojnicki). בין שתי מלחמות העולם לא היו שינויי גבולות משמעותיים. בתאריך 8 באוקטובר 1939 נכבשה העיר על ידי גרמניה הנאצית וסופחה אל אזור פרוסיה המערבית. חלק גדול מתושבי העיר נעצרו, פעילים בולטים ומתנגדי המשטר נרצחו ונקברו בקבר אחים על ידי הצבא הנאצי. רבים מבין הנספים היו חולים פסיכיאטרים מבית החולים שהיה ממוקם בעיר, נשים וילדים. חלק ממעשי האיבה דווחו על ידי שני חיילים. עד למלחמת העולם השנייה אוכלוסיית העיר מנתה כ-10,000 תושבים. לאחר תבוסת גרמניה הנאצית במלחמת העולם השנייה, הפכה העיר לחלק מהרפובליקה העממית הפולנית אשר נוסדה בשנת 1946. אוכלוסיית העיר גדלה במהירות ובשנת 1961, מנתה כ-13,500 תושבים. כמו כן נבנו מקומות עבודה חדשים, בתי הזיקוק הורחבו ובשנת 1968, הוקם מפעל לייצור נייר שהעסיק כ-4,600 עובדים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רחוב בעיר מצודת שווייצ'ה הכיכר המרכזית בתי הזיקוק מדיה וקבצים בנושא שווייצ'ה בוויקישיתוף אתר האינטרנט הרשמי של שווייצ'ה (באנגלית) מידע על העיר (בפולנית) "שווייצ'ה", באתר השטעטל הווירטואלי "שווייצ'ה", באתר JewishGen (באנגלית) שווייצ'ה באתר פולין במספרים (בפולנית).
יחסי ישראל–ליכטנשטיין

יחסי ישראל ליכטנשטיין הם היחסים הדיפלומטים בין מדינת ישראל לבין נסיכות ליכטנשטיין. יעקב קידר, שגריר ישראל בשווייץ משמש כשגריר לא-תושב בליכטנשטיין. יחסים דיפלומטיים בין שתי המדינות נכונו לראשונה בסוף אפריל 1992, כאשר רפאל גביר, שגריר ישראל בשווייץ הגיש לנסיך ליכטנשטיין את כתב האמנתו. ליכטנשטיין הצטרפה להסכם הסחר החופשי האירופי באפריל 1992 כך שהיה לה צורך לכונן יחסים דיפלומטיים מלאים עם כמה מדינות מערביות. ליכטנשטיין החליטה לכלול את ישראל בין מדינות אלו. לישראל אין כלל נציגות בליכטנשטיין, ולכן שגרירות ישראל בברן שבשווייץ אמונה על טיפול בענייני ליכטנשטיין. לליכנטשטיין אין נציגות דיפלומטית בישראל. סחר החוץ בין שתי המדינות נאמד בשנת 2012 ב-29 אלף דולר אמריקני ואילו בשנת 2016 ב-173 אלף דולר. מדיה וקבצים בנושא יחסי ישראל–ליכטנשטיין בוויקישיתוף Cabinet communique‏, 14 בפברואר 2016 מינויין בשירות החוץ, באתר משרד ראש הממשלה, 14 בפברואר 2016 Israel Forges Ties with Liechtenstein, ג'יי טי איי - סוכנות החדשות היהודית, 4 במאי 1992 שנתון המסמכים הרשמיים 2005, עמ' 187 נציגויות ישראל בעולם - ליכטנשטיין, באתר משרד החוץ היצוא לליכטנשטיין, באתר הלשכה המרכזית לסטטיסטיקה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
רם אליאס-פור

רם אליאס-פור (נולד ב-14 באוגוסט 1993) הוא כדורסלן ישראלי-הולנדי המשחק בעמדת הסנטר. שיחק לאחרונה בהפועל באר שבע מליגת העל בכדורסל. אליאס-פור נולד לאב ישראלי ואם הולנדית וגדל בעיר רוטרדאם. כנער שיחק בקבוצה "רוטרדאם צ'אלנג'רס". בגיל 14 עלה עם משפחתו לישראל והצטרף למחלקת הנוער של הפועל ירושלים. בעונת 2009/10 צורף לקבוצה הבוגרת של ירושלים והיה חבר בסגל במשך שתי עונות. בעונת 2011/12 עבר לזבולה לאנדשטד מהולנד בה שיחק עונה אחת. כעבור שנה חזר לירושלים אך שותף למשך 6 דקות בלבד. בעקבות זאת עבר במהלך העונה להפועל חולון אך סבל מפציעה וסיים את העונה לפני תומה. בעונתו השנייה בחולון שיחק 8.7 דקות למשחק. בעונת 2014/15 שיחק במכבי אשדוד בה שותף 10.9 דקות למשחק. בעונה שאחריה שיחק בהפועל אילת, וב-2016 חתם באשדוד אך עבר להפועל תל אביב בחודש דצמבר. בעונת 2017/18 שב אליאס-פור לקבוצת נעוריו הפועל ירושלים. ב-24 ביולי 2018, חתם אליאס-פור אצל העולה החדשה לליגת העל באותה שנה, הפועל באר שבע על חוזה לעונה אחת. אליאס-פור היה חבר בנבחרת הנוער של ישראל. בגיל 18 הועלה לשחק במקביל גם בנבחרת העתודה בשל מצוקת גבוהים של הנבחרת. פרופיל, באתר eurobasket פרופיל, באתר פיב"א פרופיל, באתר היורוליג פרופיל השחקן, באתר מנהלת ליגת העל כדורסלן העתיד של ירושלים, באתר "ירושלים.נט" גלעד צוויק, רם אליאספור: "אני חייב לשחק", באתר nrg‏, 16 בפברואר 2013 מכבי אשדוד: אדווין יובילס ורם אליאספור חתמו, באתר וואלה, 1 באוגוסט 2014 אור שקדי‏, הפועל אילת החתימה את רם אליאספור לעונה אחת, באתר וואלה, 29 ביולי 2015 ברק חקלאי, רכוש לאומי, באתר ספסל, 4 ביולי 2011
יחסי סמואה–קנדה

יחסי סמואה–קנדה הם היחסים הדיפלומטיים הרשמיים שבין מדינת סמואה העצמאית לבין קנדה. קנדה אינה מיוצגת בסמואה בדרג השגרירות, אלא באמצעות הנציבות הגבוהה שהיא מחזיקה בוולינגטון, ניו זילנד. סמואה אינה מיוצגת בקנדה בדרג השגרירות, אלא באמצעות הנציבות הגבוהה שקנדה מחזיקה בניו יורק, ארצות הברית. על פי משרד החוץ הקנדי, "קנדה נהנית מקשרים בילטרליים לבביים עם סמואה". שותפות של קנדה וסמואה בארגונים בינלאומיים מולטילטרליים ומגוון שיתופי פעולה עקב כך, הופכות את היחסים לידידותיים אף יותר. קנדה וסמואה חולקות אינטרסים ביחס לנושא הדיג, והן צדדים לאמנת הדיג של האו"ם. קנדה היא גם שותפה ברב שיח של איי האוקיינוס השקט, מועדון אליו סמואה שייכת. משלחת קנדית לוועידת SIDS של האו"ם בספטמבר 2014 הובלה על ידי מזכיר הפרלמנט דוד אנדרסון. קנדה גם מסייעת לפיתוח סמואה, היא תומכת בפרויקטים באמצעות הקהילה הקנדית הקטנה התושבת בסמואה וקרן קנדה ליוזמות מקומיות באיי האוקיינוס השקט (CFLI), המנוהלת בנציבות העליונה של קנדה בוולינגטון, ניו זילנד. הפרויקטים האחרונים של CFLI בסמואה כוללים הפקת סרט חינוכי בנושא אלימות במשפחה ויצירת מחלקה לטיפול בילדים עם בעיות דיבור, תקשורת, ושפה. קשרי המסחר של קנדה עם סמואה מנוהלים על ידי השירות הממונה על הסחר בניו זילנד. החקלאות והתיירות הם הפעילות הכלכלית העיקרית. Canada-Samoa Relations, הנציבות הגבוהה הקנדית בניו זילנד. הנציבות הגבוהה הקנדית בניו זילנד
ברית לאומית מתקדמת

ברית לאומית מתקדמת, במקור אחדות לאומית - הברית הלאומית המתקדמת, הייתה מפלגה ערבית-ישראלית בכנסת ה-15. את הסיעה הקים חבר הכנסת האשם מחאמיד לקראת סוף כהונת הכנסת ה-15. הסיעה נקראה "אחדות לאומית - הברית הלאומית המתקדמת", והיא הוקמה עקב פרישתו של מחאמיד מסיעת רע"מ (רשימה ערבית מאוחדת). מחאמיד היה חבר בסיעה עד לסוף כהונתה של אותה הכנסת. לפני הבחירות לכנסת השש עשרה ב-2003 שינתה המפלגה את שמה ל"ברית לאומית מתקדמת". בבחירות קיבלה המפלגה 20,571 קולות, רובם מאום אל-פחם, אך לא עברה את אחוז החסימה. אתר האינטרנט הרשמי של ברית לאומית מתקדמת סיעת אחדות לאומית - הברית הלאומית המתקדמת בכנסת החמש־עשרה, באתר הכנסת ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
הדיונה

האם התכוונתם ל... הדיונה (סיפור קצר) – סיפור קצר מאת סטיבן קינג משנת 2011 הדיונה (סרט) – סרט קולנוע מאת יוסי אבירם משנת 2013
נבחרת גביע הפדרציה של אוסטרליה

נבחרת גביע הפדרציה של אוסטרליה היא נבחרת הטניס של אוסטרליה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1963, כאשר התחרות הוקמה. הנבחרת כלולה בארבע נבחרות שהשתתפו מכל העונות של גביע הפדרציה מאז היווסדה. היא הייתה בין הנבחרות החזקות בשנות ה-60 וה-70 של המאה ה-20, כאשר זכתה בגביע מספר פעמים. נכון לשנת 2017 שיחקה אוסטרליה מאז תחילת השתתפותה בגביע הפדרציה 178 משחקים בינלאומיים, בהם ניצחה 152 מפגשים. הדירוג הנוכחי של נבחרת אוסטרליה בדירוג נבחרות הנשים של גביע הפדרציה, הוא המקום ה-4 בעולם, נכון ל-15 באפריל 2024, עלייה של 2 מקומות לעומת דירוג קודם. נכון לשנת 2017: קימברלי בירל קייסי דלקואה ארינה רודיונובה סמנתה סטוסור קפטן: אליסיה מוליק 1963 : גמר 1964 : 1965 : 1966 : חצי גמר 1967 : חצי גמר 1968 : 1969 : גמר 1970 : 1971 : 1972 : חצי גמר 1973 : 1974 : 1975 : גמר 1976 : גמר 1977 : גמר 1978 : גמר 1979 : גמר 1970 : גמר 1981 : חצי גמר 1982 : חצי גמר 1983 : בית עולמי 1984 : גמר 1985 : חצי גמר 1986 : בית עולמי 1987 : בית עולמי 1988 : בית עולמי 1989 : חצי גמר 1990 : סיבוב 2 1991 : סיבוב 2 1992 : חצי גמר 1993 : גמר 1994 : סיבוב שני 1995 : בית ב' 1996 : בית ב' 1997 : בית ב' 1998 : בית ב' 1999 : בית ב' 2000 : מקום 11 2001 : מקום 7 2002 : סיבוב ראשון 2003 : סיבוב ראשון 2004 : סיבוב ראשון 2005 : אזור אוקיאניה 2006 : העפלה לבית עולמי ב' 2007 : בית עולמי ב' 2008 : אזור אוקיאניה 2009 : העפלה לבית עולמי ב' 2010 : העפלה לבית עולמי 2011 : בית עולמי 2012 : בית עולמי ב' 2013 : בית עולמי 2014 : חצי גמר 2015 : בית עולמי 2016 : בית עולמי ב' 2017 : בית עולמי ב' 2018 : העפלה לבית עולמי 2019 : גמר 2020-21 : חצי גמר 2022 : גמר נבחרת טניס הנשים של אוסטרליה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא אוסטרליה ובנושא טניס. אתם מוזמנים לתרום לוויקיפדיה ולהרחיב אותו.
פינטי ויליאמס

טרה קרסידה פרנסס "פינטי" ויליאמס (באנגלית: Tara Cressida Frances "Finty" Williams; נולדה ב-24 בספטמבר 1972) היא שחקנית אנגלייה. פינטי היא בתם של השחקנים ג'ודי דנץ' ומייקל ויליאמס. ויליאמס נולדה בלונדון. היא למדה משחק ב-Central School of Speech and Drama וסיימה בשנת 1994. ויליאמס הופיעה בסרטים בריטיים אחדים, כמעט תמיד לצדה של אמה. תמונתה מופיעה בתחילת פרקי הסדרה "בחלוף השנים" בדמות ג'ין הצעירה. ויליאמס השתתפה בסדרת הטלוויזיה "Born and Bred". היא מדבבת את אנג'לינה בסדרה המצוירת לילדים "אנג'לינה בלרינה". עוד שיחקה בתיאטרון במחזות כגון "Party Piece" יחד עם ריצ'רד האריס. היא קריינית של ספרי שמע בהם "I've Got Your Number" מאת סופי קינסלה. ב-6 ביוני 1997 ילדה ויליאמס את בנה סם. אמה ג'ודי דנץ' אמרה שבתה סיפרה לה על ההיריון רק ימים אחדים לפני הלידה. דוקטור הו - Doctor Who: Demon Quest - The Demon Of Paris - בתפקיד לה שרלוט פינטי ויליאמס, במסד הנתונים הקולנועיים IMDb (באנגלית) פינטי ויליאמס, באתר AllMovie (באנגלית) פינטי ויליאמס, במסד הנתונים הקולנועיים KinoPoisk (ברוסית) פינטי ויליאמס, באתר MusicBrainz (באנגלית) פינטי ויליאמס, באתר Discogs (באנגלית) Jardine, Cassandra (23 באוגוסט 1997). "My grandson was a big surprise". The Telegraph. {{cite web}}: (עזרה)(הקישור אינו פעיל, 14.7.2021)
אליפות העולם בשחמט 1948

אליפות העולם בשחמט 1948 התקיימה בין 2 במרץ ל-18 במאי 1948 והסתיימה בניצחונו של מיכאל בוטביניק. בשנת 1946 נפטר אלוף העולם בשחמט אלכסנדר אלכין. לאחר סדרת דיונים, פיד"ה החליט שתואר אלוף העולם יוענק למנצח התחרות בה ישתתפו 6 שחמטאים החזקים של התקופה. לתחרות הוזמנו מיכאל בוטביניק, וסילי סמיסלוב ופאול קרס (כולם מברית המועצות), שמואל רשבסקי וראובן פיין מארצות הברית ומקס אויבה מהולנד. בסופו של דבר, ראובן פיין לא היה מעוניין בהשתתפות בתחרות. בעקבות כך, סוכם ש-5 שחמטאים יקיימו תחרות בת 20 סיבובים, בשיטת ליגה, לפיה כל אחד מהמתמודדים ישחק מול שאר השחמטאים חמש פעמים. הסיבובים הראשונים התקיימו בהאג, שבהולנד ובהמשך האליפות עברה למוסקבה, שברוסיה. מדיה וקבצים בנושא אליפות העולם בשחמט 1948 בוויקישיתוף משחקי האליפות, באתר צ'סגיימס (באנגלית) ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
הבית המצויר בשלומי

הבית המצויר, מכונה גם "בית עפיה", שבתחומי המועצה המקומית שלומי היה ביתה של עפיה זכריה (או בשמה העברי: עפרה זכריה), שעלתה מתימן והפכה אותו ליצירת אמנות ייחודית,. לאחר פטירתה בשנת 2002 הפך לאתר תיירות הנמצא בתהליכי שימור. עפייה נולדה בתחילת המאה ה-20, בעיר לאודר בדרום תימן. הוריה השיאו אותה בגיל 10 כדי שלא תיחטף לנישואין על ידי מוסלמים בתימן. בשנת 1950, עלתה לישראל עם בעלה, שהיה צורף ועם ששת ילדיה והופנתה למעברה בשלומי. כעבור חודשים ספורים עברה המשפחה לבית קבע באחד מהמבנים הנטושים של הכפר הערבי בסה. היה זה בית גדול מידות עם בוסתן סביבו. בשנת 1980 נאלצה לעזוב את ביתה ולהעתיק מגוריה אל דירת עמידר, ברחוב נתן אלבז בעיירה שלומי. בהיותה בת כ-80, והיא אלמנה לאחר פטירת בעלה, הרגישה עפיה בדידות וריקנות אותן הפיגה בעזרת תחביב הציור והעיטור על הקירות. מעבר מגוריה אל דירה קטנה וצפופה פתח בפניה פרק חדש. היא חזרה לצייר כפי שציירה בתימן בהיותה נערה צעירה. בבדידותה היא החלה לצייר על קירות ביתה מבלי שאף אחד הבחין בכך. זכריה כיסתה את כל קירות הבית בציוריה. אחרי שציירה על כל הקירות החלה לצייר על התקרה. כדי להגיע לתקרה היא טיפסה על השולחן עליו הניחה כיסא. קטע מהתקרה לא נצבע - עדות לתאונה שקרתה לה. היא נפלה ונחבלה קשות והפסיקה לצייר על התקרה, והחלה לצייר על בובות. על הבובות אותן רכשה בשוק בעכו היא ציירה ויצקה את דמותה־שלה – מוטיבים נשיים תימניים מסורתיים, עיניים מאופרות בשחור, ושיער קלוע לשתי צמות. עפיה נחשבת לאמנית ישראלית מזרחית. אחרי פטירתה בשלומי בשנת 2002 מועצת שלומי לקחה את הבית תחת חסותה והוא הפך לאתר תיירות הפתוח למבקרים. בשנת 2021 היצירות הוחזרו לנכדיה כשהנם היורשים החוקיים והבלעדיים של הבית. יהדות תימן רכשה את הבית לאחר שיצא למכרז מעמידר. הבית המצויר בשלומי, ברשת החברתית פייסבוק תמונות מבית עפיה – הבית המצויר, באתר המועצה המקומית שלומי הבית המצויר, סרטון באתר יוטיוב עופר אדרת, הבית המצויר של עפיה זכריה בשלומי הוא יצירת אמנות עם סיפור קורע לב, באתר הארץ, 18 במאי 2017 עופר אדרת, הבית המצויר של עפיה זכריה בשלומי הוא יצירת אמנות עם סיפור קורע לב, באתר הארץ, 18 במאי 2017 הבית המצויר, באתר אוצרות הגליל
נבחרת גביע הפדרציה של בריטניה

נבחרת גביע הפדרציה של בריטניה היא נבחרת הטניס של בריטניה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1963, כאשר התחרות הוקמה. הנבחרת כלולה בארבע נבחרות שהשתתפו מכל העונות של גביע הפדרציה מאז היווסדה. היא הייתה בין הנבחרות החזקות בשנות ה-60 וה-70 של המאה ה-20, כאשר זכתה במקום השני מספר פעמים. נכון לשנת 2022 שיחקה בריטניה מאז תחילת השתתפותה בגביע הפדרציה 216 משחקים בינלאומיים, בהם ניצחה 139 מפגשים. הדירוג הנוכחי של נבחרת בריטניה בדירוג נבחרות הנשים של גביע הפדרציה, הוא המקום ה-12 בעולם, נכון ל-15 באפריל 2024, עלייה של 3 מקומות לעומת דירוג קודם. 1963 : חצי גמר 1964 : חצי גמר 1965 : חצי גמר 1966 : חצי גמר 1967 : גמר 1968 : חצי גמר 1969 : חצי גמר 1970 : חצי גמר 1971 : גמר 1972 : גמר 1973 : רבע גמר 1974 : חצי גמר 1975 : רבע גמר 1976 : חצי גמר 1977 : חצי גמר 1978 : חצי גמר 1979 : רבע גמר 1980 : רבע גמר 1981 : גמר 1982 : רבע גמר 1983 : רבע גמר 1984 : חצי גמר 1985 : רבע גמר 1986 : השרדות 1987 : רבע גמר 1988 : השרדות 1989 : סיבוב 2 1990 : בית עולמי 1991 : בית עולמי 1992 : בית עולמי 1993 : בית עולמי 1994 : סיבוב שני 1995 : אזור אירופה 1996 : אזור אירופה 1997 : אזור אירופה 1998 : אזור אירופה 1999 : אזור אירופה 2000 : אזור אירופה 2001 : אזור אירופה 2002 : אזור אירופה 2003 : אזור אירופה 2004 : אזור אירופה 2005 : אזור אירופה 2006 : אזור אירופה 2007 : אזור אירופה 2008 : אזור אירופה 2009 : אזור אירופה 2010 : אזור אירופה 2011 : אזור אירופה 2012 : אזור אירופה 2013 : אזור אירופה 2014 : אזור אירופה 2015 : אזור אירופה 2016 : אזור אירופה 2017 : אזור אירופה 2018 : אזור אירופה 2019 : אזור אירופה 2020-21 : פלייאוף עליה 2022 : משחקי הגמר מדיה וקבצים בנושא נבחרת גביע הפדרציה של בריטניה בוויקישיתוף נבחרת טניס הנשים של בריטניה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
פשעים שבלב

פשעים שבלב (באנגלית: Crimes of the Heart) הוא סרט קולנוע אמריקאי מסוגת קומדיה שחורה משנת 1986 בבימוי של ברוס ברספורד (הנהג של מיס דייזי) עם דיאן קיטון, סיסי ספייסק וג'סיקה לאנג בתפקידים הראשיים. התסריט נכתב על ידי בת' הנלי, והוא מבוסס על מחזה שלה בשם זה משנת 1981 שזכה בפרס פוליצר לדרמה. סיסי ספייסק זכתה בפרס גלובוס הזהב לשחקנית הטובה ביותר - סרט קומדיה או מוזיקלי והייתה מועמדת לפרס אוסקר לשחקנית הטובה ביותר. טס הרפר הייתה מועמדת לפרס אוסקר לשחקנית המשנה הטובה ביותר. הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. העלילה מתארת מפגש של שלוש אחיות בבית המשפחה כשכל אחת מהן מתוודה על "פשעים שבלב" שביצעה. שלוש האחיות מגרט נפגשות לאחר שנים בבית המשפחה בעיירה היזלהרסט במיסיסיפי. אביהן נטש את המשפחה ואמם, שגדלה אותן כאם יחידנית בעזרת הסבא, סבלה מדיכאון ותלתה את עצמה עם חתול המשפחה. הבנות גודלו מאז על ידי הסבא. לני (דיאן קיטון) היא, לדעתה, בחורה מופנמת וביישנית ביחסיה עם גברים, וזאת על רקע אי־ספיקת השחלות שממנה היא סובלת. רבקה "בייב" (סיסי ספייסק) היא אשת סנטור, שירתה בו לאחר שהתעלל בה פיזית ונפשית. היא הוכנסה למעצר ושוחררה בערבות על ידי אחיותיה. בהמשך היא מתאהבת בנער שחור. מג (ג'סיקה לאנג) היא זמרת ושחקנית מתוסכלת בהוליווד. היא הייתה בת זוגו של דוק. פורטר (סם שפרד), אך עזבה אותו לאחר שנפגע בהוריקן ונשאר צולע. כעת הוא כבר נשוי ומשכנע את מג להיפגש איתו, אבל לאחר מפגש מרגש הם נפרדים ללא המשך. בת דודתן "צ'יק" (טס הרפר) גרה בשכנות לבית המשפחה. היא רכלנית שלא מהססת להביע את דעתה על בנות מגרט עד שהיא מגורשת בחבטות מטאטא על ידי מג. במשך שהותן בבית המשפחה, בזמן שהסבא שגידל אותן נמצא בבית החולים, הן מגלות זו בפני זו את התסכולים שלהן והטעויות שעשו בחייהן על רקע בית משפחה מופרע ולא מתפקד. לבסוף הן מתפייסות וחוגגות ביחד את יום הולדתה של לני. "פשעים שבלב", במסד הנתונים הקולנועיים IMDb (באנגלית) "פשעים שבלב", באתר נטפליקס "פשעים שבלב", באתר AllMovie (באנגלית) "פשעים שבלב", באתר Rotten Tomatoes (באנגלית) "פשעים שבלב", באתר Box Office Mojo (באנגלית) "פשעים שבלב", באתר אידיבי "פשעים שבלב", במסד הנתונים הקולנועיים KinoPoisk (ברוסית) קדימון לסרט פשעים שבלב, באתר יוטיוב
נבחרת גביע הפדרציה של הולנד

נבחרת גביע הפדרציה של הולנד היא נבחרת הטניס של הולנד המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1963, כאשר התחרות הוקמה. היא פעמיים זכתה במקום השני. נכון לשנת 2017 שיחקה בריטניה מאז תחילת השתתפותה בגביע הפדרציה 167 משחקים בינלאומיים, בהם ניצחה 107 מפגשים. הדירוג הנוכחי של נבחרת הולנד בדירוג נבחרות הנשים של גביע הפדרציה, הוא המקום ה-21 בעולם, נכון ל-15 באפריל 2024, עלייה של 5 מקומות לעומת דירוג קודם. נכון לשנת 2017: קיקי ברטנס סינדי ברגר רצ'ל הוגנקאמף לסלי קרקהוב מיכאלה קרייצ'יק ארנחה רוס קפטן: פול הארהאוס 1963 : רבע גמר 1964 : סיבוב 2 1965 : רבע גמר 1966 : סיבוב 2 1967 : סיבוב 2 1968 : גמר 1969 : חצי גמר 1970 : רבע גמר 1971 : רבע גמר 1972 : רבע גמר 1973 : רבע גמר 1974 : סיבוב 1 1975 : סיבוב 2 1976 : חצי גמר 1977 : רבע גמר 1978 : רבע גמר 1979 : רבע גמר 1980 : סיבוב 1 1981 : רבע גמר 1982 : סיבוב 2 1983 : סיבוב 1 1984 : סיבוב 1 1985 : סיבוב 1 1986 : סיבוב 1 1987 : סיבוב 1 1988 : סיבוב 1 1989 : סיבוב 2 1990 : רבע גמר 1991 : השרדות 1992 : סיבוב 2 1993 : רבע גמר 1994 : סיבוב 2 1995 : השרדות 1996 : השרדות 1997 : גמר 1998 : השרדות 1999 : השרדות 2000 : אזור אירופה/אפריקה 2001 : אזור אירופה/אפריקה 2002 : אזור אירופה/אפריקה 2003 : אזור אירופה/אפריקה 2004 : אזור אירופה/אפריקה 2005 : אזור אירופה/אפריקה 2006 : אזור אירופה/אפריקה 2007 : אזור אירופה/אפריקה 2008 : אזור אירופה/אפריקה 2009 : אזור אירופה/אפריקה 2010 : אזור אירופה/אפריקה 2011 : אזור אירופה/אפריקה 2012 : אזור אירופה/אפריקה 2013 : אזור אירופה/אפריקה 2014 : אזור אירופה/אפריקה 2015 : בית עולמי 2 2016 : חצי גמר 2017 : השרדות מדיה וקבצים בנושא נבחרת גביע הפדרציה של הולנד בוויקישיתוף נבחרת טניס הנשים של הולנד - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
נטל המחלות הגלובלי

מחקר נטל המחלות הגלובלי (באנגלית: GBD Global Disease Burden Study ) חוקר קבוצת אינדיקטורים, המאפיינים תמותה ונכות על רקע מחלות, חבלות וגורמי סיכון. הוא כולל שורה של מחקרים רפואיים סטטיסטיים מקיפים אזוריים וגלובליים. יוזם מחקרים אלה היה הרופא כריסטופר מארי מארצות הברית. קבוצת החוקרים שבניהולו פועלת במכון להערכה ומדידת פרמטרים של בריאות באוניברסיטת וושינגטון Institute for Health Metrics and) Evaluation) וזכתה למימון הקרן ביל ומלינדה גייטס. בשנת 2010 השתתפו במחקרים אלה כ-2,400 חוקרים מ-132 ארצות. המידע המסופק על ידי מדד זה עוזר לקבוע עדיפויות בהחלטות הנוגעות למדיניות בנושאי הבריאות. מחקר הנטל הגלובלי של המחלות GBD התחיל בשנת 1990 לפי הזמנת הבנק העולמי. הוא כימת את ההשפעות על הבריאות ועל אורך החיים של מעל 100 מחלות וחבלות בשמונה אזורים בעולם, על ידי הערכת תמותה ותחלואה לפי גיל, מין ואזור. החוקרים הנהיגו מדד חדש הנקרא (DALY (disability adjusted life year (שנת חיים מותאמת נכות) שנועד לכמת את נטל המחלות, החבלות וגורמי הסיכון ולאפשר השוואות. המדד DALY הוא אינדיקטור שלילי של איכות חיים וליקויי בריאות. כשמגיע לערכים גבוהים מצביע על איכות חיים נמוכה. הוא מתאר את ההבדל בין המצב המציאותי למצב האידיאלי שבו כל אדם בעל בריאות מלאה חי עד לגיל המצופה לפי הערכים הסנדרטיים של תוחלת החיים. ערכי תחולת החיים בלידה נקבעו לגיל 80 שנה לגברים ולגיל 82,5 שנה לנשים. נכויות ומוות מוקדם מתחברים במדד DALY: DALY = YLL+YLD DALY (שנת החיים מותאמת נכות) היא חיבור בין YLL - אבדן שנות חיים עקב תמות מוקדמת באוכלוסייה לבין אבדן חיים בגלל נכות בגלל מחלה וסיבוכיה. YLL - שנות החיים האבודות YLL (years of life lost) - מספר מקרי המוות כפול הפרש תוחלת החיים שנשאר לא ממומש בעקבות המוות המוקדם. YLL = N x L N= מספר מקרי המוות L= תוחלת החיים הסטנדרטית ברגע המוות (בשנים) YLD - שנות החיים הפגועות על ידי נכות YLD = I x DW x L I = מספר מקרי המחלה בתקופה DW = ממד לחומרת המחלה (בין 0 = בריאות מלא ל-1 =מוות) L = משך הזמן של המחלה יד להחלמה או מוות (בשנים) המחקר GBD אומץ באופן רשמי על ידי ארגון הבריאות העולמי ונוהל בעיקר על ידי חוקרים באוניברסיטת הרווארד וארגון הבריאות העולמי. בשנים 2002-2000 עודכן המחקר מ-1990 כדי לכלול ניתוח מקיף עוד יותר תוך שימוש במסגרת הקרויה "הערכה השוואתית של גורם סיכון" (comparative risk factor assessment) הערכות ארגון הבריאות העולמי עודכנו שוב ב-2004, 2010 ,2013, ו-2015. ב-2015 הנתונים של נטל המחלות מתייחסים ל-315 מחלות וחבלות, 79 גורמי סיכון ומעל 2600 סיבוכים בנכויות (sequelae) ב-195 ארצות. הממצאים מתייחסים ל: תמותה מכל סיבה תמותה מסיבות שונות אבדן שנות חיים בגלל תמותה מוקדמת (YLLs) שנות נכות מסיבות שונות שנים עם שרידי נכות קבועים sequelae מסיבות שונות הימצאות (פרבלנס) של חשיפה לכל גורם סיכון סיכונים יחסיים של תמותה לכל צירוף סיכון-תוצאות מקרי מוות, YLLs ,YLDs DALYs המיוחסים לאפקטים עצמאיים של גורמי סיכון וקובצי גורמי סיכון תוחלת החיים הבריאים (HALE) מדיה וקבצים בנושא נטל המחלות הגלובלי בוויקישיתוף אתר האינטרנט הרשמי של נטל המחלות הגלובלי גישה ב-11 באוקטובר 2017 מחקר הנטל הגלובלי של המחלות ב 2010 -"מאמץ על-אנושי" - בכתב העת "לאנסט" של נטל מחלות לפי אתר ארגון הבריאות העולמית